หนุ่มเบตงนัดอริมาเคลียร์ จบลงด้วยชีวิต ถูกยิงตายคาสวนสาธารณะ
หนุ่มเบตงนัดคู่อริมาเจรจาสวนสาธารณะเทศบาลกลางดึก แต่เคลียร์ไม่ลงตัว โดนอริชักปืน.38 ยิงเสียชีวิต ก่อนพากันหลบหนี เจ้าหน้าที่เร่งสอบกลุ่มเพื่อน เพื่อติดตามตัวผู้ก่อเหตุซึ่งรู้ตัวแล้วมาดำเนินคดี  ,เมื่อเวลา 02.15 น. วันที่ 9 มี.ค.61 ร.ต.อ.ไพบูลย์ สมมาตร พนักงานสอบสวน สภ.เบตง ได้รับแจ้งมีเหตุมีผู้ถูกยิงได้รับบาดเจ็บ บริเวณหน้าสระน้ำคงคา สวนสาธารณะ เทศบาลเมืองเบตง อ.เบตง จ.ยะลา จึงรีบรุดไปที่เกิดเหตุ พร้อม พ.ต.ต.สิทธิ์กร เฝื่อคง สว.สส.สภ.เบตง เจ้าหน้าที่ตำรวจ อส. กู้ภัยกวนอิมเบตง ที่เกิดเหตุพบชายสวมเสื้อยืดคอกลมสีดำ สวมกางเกงยีนส์สีน้ำเงิน นอนหายใจรวยรินจมกองเลือดอยู่ริมถนน มีบาดแผลถูกยิงด้วยอาวุธปืนขนาด .38 ที่บริเวณหน้าอก 1 นัด และมีบาดแผลเหมือนโดนของมีคมบริเวณใต้คาง จึงรีบนำส่งโรงพยาบาลเบตง แต่เสียชีวิตในเวลาต่อมา เนื่องจากทนพิษบาดแผลไม่ไหว ทราบชื่อ นายสิทธิโชค เผือกรักษา อายุ 23 ปี อยู่บ้านเลขที่ 171 หมู่ 1 ต.ยะรม อ.เบตง จ.ยะลา  ,จากการสอบสวนทราบว่า ผู้เสียชีวิตได้นัดกลุ่มคู่อริมาเจรจาเคลียร์ปัญหาส่วนตัวบางอย่าง แต่เคลียร์ไม่ลงตัวจึงถูกกลุ่มคู่อริยิงจนเสียชีวิต ส่วนกลุ่มวัยรุ่นที่ก่อเหตุ เจ้าหน้าที่ตำรวจทราบแล้วว่าเป็นวัยรุ่นกลุ่มไหน คาดว่าจะนำตัวมาสอบสวนดำเนินคดีได้ในเร็วๆ นี้.
หนุ่มเบตงนัดคู่อริมาเจรจาสวนสาธารณะเทศบาลกลางดึก เคลียร์ไม่ลงตัว โดนอริชักปืน.38 ยิงเสียชีวิต ก่อนพากันหลบหนี เจ้าหน้าที่เร่งสอบกลุ่มเพื่อน เพื่อติดตามตัวผู้ก่อเหตุซึ่งรู้ตัวแล้วมาดำเนินคดี
ยิงหนุ่มเบตง,นัดคู่อริเคลียร์,ปืน.38,สวนสาธารณะเบตง,ยะลา,ข่าวทั่วไป